པཎ་ཆེན་ཨེར་ཏེ་ནི་ཆོས་ཀྱི་རྒྱལ་པོ་ཨུ་ཡོན་གྱིས་བལྟས་ན།ནང་བསྟན་གསར་འཛུགས་མཛད་པ་ནས་བཟུང་།མིའི་རིགས་ཀྱི་བསམ་པའི་གཤིས་རྒྱུད་དང་ཀུན་སྤྱོད་བློ་སྦྱོང་མཐོར་འདེགས་གཏོང་བར་དགེ་མཚན་ལྡན་པའི་ནུས་པ་ཐོན་ཡོད།ཀྲུང་གོའི་ནང་བསྟན་གྱིས་ཐོག་མཐའ་བར་གསུམ་དུ་བྱམས་སྙིང་རྗེ་དང་འཆམ་མཐུན།ཞི་བདེ་བཅས་ཆོས་ཀྱི་སྙིང་པོ་དང་ལྟ་བ་འཛིན་གྱི་ཡོད།ཀྲུང་གོ་གུང་ཁྲན་ཏང་གི་ཆོས་ལུགས་སྲིད་ཇུས་དང་སྒོས་སུ་ཞི་ཅིན་ཕིང་ཀྲུའུ་ཞི་ཡིས་རྒྱལ་ཡོངས་ཆོས་ལུགས་ལས་ཀའི་གྲོས་ཚོགས་ཐོག་གནང་བའི་གསུང་བཤད་སྙིང་དོན་གྱི་ཁྲིད་སྟོན་འོག།ནང་བསྟན་ལས་རིགས་དང་རྒྱ་ཆེའི་ཆོས་དད་མང་ཚོགས་ཀྱིས་འབད་བརྩོན་བྱས་ཏེ་ནང་བསྟན་གྱིས་རྒྱལ་ཁབ་ཀྱི་འཕེལ་རྒྱས་གཏོང་རིང་ནུས་པ་ཐོན་ཐུབ་ཀྱི་རེད།ཆོས་དད་མང་ཚོགས་ཀྱིས་ཏང་གི་འགོ་ཁྲིད་དང་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས།ཀྲུང་ཧྭ་མི་རིགས་བཅས་ལ་ངོས་ལེན་བྱེད་ཚད་ཆེ་རུ་གཏོང་བ།ཆོས་དད་མང་ཚོགས་སྐུལ་སློང་ནུས་ལྡན་བྱས་ནས་རང་རིག་གིས་རྒྱལ་ཁབ་གཅིག་གྱུར་དང་མི་རིགས་བར་གྱི་མཐུན་སྒྲིལ་སྲུང་སྐྱོང་དང་དཔལ་འབྱོར་དང་སྤྱི་ཚོགས་འཛུགས་སྐྲུན་ནང་ཧུར་ཐག་ཞུགས་པ།སྤྱི་ཚོགས་ཀུན་སྤྱོད་འཛུགས་སྤེལ་ལ་སྐུལ་འདེད་གཏོང་བ་དང་གུས་སྲུང་གི་སེམས་ཆེར་ཕྱིན་ནས་ཀྲུང་ཧྭ་མི་རིགས་ཀྱི་བསྐྱར་དར་རླབས་པོ་ཆེའི་ཀྲུང་གོའི་ཕུགས་འདུན་མངོན་འགྱུར་ཡོང་བར་ནང་བསྟན་ལས་རིགས་ཀྱི་ནུས་པ་དམིགས་བསལ་ཅན་ཐོན་ཐུབ་ཀྱི་རེད།